כרזת הסרט הראשון - מלחמת האופל
**מלחמת האופל** (באנגלית: **Underworld**) היא סדרת סרטי אקשן על ערפדים ואנשי זאב, בכיכובה של קייט בקינסייל ובבימויים של לן ווייזמן, פטריק טאטופולוס, מאנס מארלינד, ביורן סטייק ואנה פורסטר.

הסרט הראשון בסדרה, "מלחמת האופל", יצא ב-2003; הסרט השני, "מלחמת האופל: אבולוציה" יצא ב-2006; הסרט השלישי, "מלחמת האופל: עלייתם של אנשי הזאב" יצא ב-2009; הסרט הרביעי, "מלחמת האופל: התעוררות" יצא ב-2012; וב-2016 יצא הסרט החמישי בסדרה, "מלחמת האופל: מלחמות הדם".

ערפדים נגד אנשי זאב
-------------------

עלילת סרטי הסדרה מתרחשת ביקום מקביל שבו חיים ערפדים, אנשי זאב וזאבי אדם המסוגלים לשנות צורתם לאדם בכל עת, כתוצאה מהשפעת וירוס עתיק. אלכסנדר קורווינוס נחשב לערפד הקדמון הראשון שניחן בסממנים של איש זאב והוא היה הניצול היחיד ממגפה שחיסלה את כפרו. איכשהו, הגוף שלו היה מסוגל לשנות את הנגיף ולעצב אותו לטובתו. היו לו שלושה צאצאים. שניים מהם ירשו את תכונת האלמוות של אביהם: בנו הערפד ובנו איש הזאב. הצאצא השלישי לא ירש את תכונת האלמוות ונשא זן חבוי בקוד הגנטי שלו - העתק מדויק של הנגיף המקורי, שהועבר הלאה לצאצאיו במשך מאות שנים.

אנשי הזאב המקוריים היו חיות שלא היו מסוגלות להפוך לדמות אדם לאחר שננשכו פעם אחת. עם זאת, הייתה אשת זאב שילדה ילד אנושי למראה. הילד הזה נשא מוטציה של הנגיף המקורי, שיצרה אצלו את היכולת לבחור להפוך להיות לזאב או לאדם. שמו היה לוסיאן. הוא כונה על ידי ויקטור כ"ראשון מאנשי הזאב".

הערפדים השתמשו באנשי הזאב כעבדים ושומרים במאורותיהם בשעות היום ובמהלך הלילה הם עבדו. בתו של ויקטור, סוניה, התאהבה בלוסיאן. לוסיאן, מנהיג אנשי הזאב, הנהיג מרד לאחר שוויקטור הרג את סוניה כדי למנוע מיזוג בין המינים. מאוחר יותר, קרייוון יפעל להסדר עם לוסיאן, בו הוחלט שלוסיאן יזייף את מותו ויתיר לקרייוון להתקדם, במטרה להביא למותם של זקני הערפדים ולסוף המלחמה עמם.

הסרטים
------

### מלחמת האופל (2003)

**מלחמת האופל** (Underworld) הוא הסרט הראשון בסדרה המתאר את המלחמה ההיסטורית החשאית בין אנשי הזאב לערפדים, הסיפור סובב סביב סלין (קייט בקינסייל), לוחמת ערפדה הלוחמת באנשי הזאב, ומוצאת את עצמה נמשכת לבן אנוש בשם מייקל קורבין (סקוט ספידמן), שהופך למטרה עבור אנשי הזאב. כאשר אנשי הזאב לוכדים אותו והופכים אותו לאחד משלהם עליה להחליט האם להרוג אותו ולעשות את שמוטל עליה או ללכת כנגד ייעודה ולהצילו.

### מלחמת האופל: אבולוציה (2006)

**מלחמת האופל: אבולוציה** (Underworld: Evolution), הידוע גם כ"מלחמת האופל 2", הוא הסרט השני בסדרת מלחמת האופל. העלילה סובבת סביב סלין. לאחר שהיא הרגה את ויקטור, היא לוקחת את מייקל קורבין למקום מבטחים לערפדים והיא מתכננת לחזור לאחוזתו של ויקטור על מנת להעיר את מרקוס קורבינוס, הזקן הערפד האחרון. לפני שהיא מצליחה לחזור, מרקוס מתעמת איתה. מרקוס לא נראה להוט לסייע לסלין והוא מנסה לגנוב את זיכרונותיה. בעודם במנוסה ממרקוס, סלין ומייקל מגלים כי מרקוס הוא למעשה הערפד הראשון, וכי בכוונתו לשחרר את אחיו הכלוא, ויליאם קורבינוס, מי שהיה לאדם זאב הראשון והפראי ביותר.

### מלחמת האופל: עלייתם של אנשי הזאב (2009)

**מלחמת האופל: עלייתם של אנשי הזאב** (Underworld: Rise of the Lycans, הידוע גם בשם **מלחמת האופל 3**) הוא סרט אמריקאי משנת 2009 בבימויו של פטריק טטופולוס. זהו הפרק השלישי (והראשון מבחינה כרונולוגית) בסדרת מלחמת האופל, המתמקד בעיקר במקורותיהם ובמוצאם של יסודות מסוימים באירועים שקדמו למלחמה הערפדים-ואנשי הזאב, המתואר בסרט הקודם, **מלחמת האופל: אבולוציה**.

כפי שמוצג בסרט, אנשי זאב המקוריים היו חיות בלתי נשלטות, שלא מסוגלות לחזור מחדש לדמות אדם לאחר שננשכו פעם אחת. עם זאת, הייתה זאבת אדם בודדת שילדה ילד שנראה אנושי. הילד הזה נשא מוטציה של הנגיף המקורי, המאפשר לו לבחור בין האדם לדמות הזאב. שמו היה לוסיאן, שכונה על ידי ויקטור בשם "ראשון אנשי הזאב (Lycans)".

הערפדים השתמשו באנשי הזאב כעבדים וכשומרים במאורות שלהם בשעות היום והעבודה במהלך הלילה. עם זאת, בתו של ויקטור, סוניה, התאהבה בלוסיאן. לוסיאן, מנהיג אנשי הזאב, הנהיג מרד נגד ויקטור. מאוחר יותר, קרייוון מגיע להסדר עם לוסיאן, שבו לוסיאן מזייף את מותו ומאפשר בכך לקרייוון להתקדם, במטרה להביא למותם של זקני הערפדים ולסוף המלחמה. עם זאת, הם לא מצליחים בכך בשל חוסר אמון והצביעות של שניהם.

### מלחמת האופל: התעוררות (2012)

הסרט הרביעי, **מלחמת האופל: התעוררות**, יצא לאקרנים בינואר 2012 בתלת-ממד. הסרט מספר על כך שהלוחמת סלנה, מתעוררת לאחר תרדמה עמוקה ומגלה שעליה לחיות במנוסה עם בני מינה, מאחר שלאחר שבני האדם גילו את קיומם של הערפדים ואנשי הזאב, הם מנהלים מלחמת צייד על מנת לחסל את שני העמים, בני האלמוות.

### מלחמת האופל: מלחמות הדם (2016)

**מלחמת האופל: מלחמות הדם** (Underworld: The Wars Blood) או **מלחמת האופל 5**, הוא הסרט החמישי בסדרה.

באוגוסט 2014 הודיעה חברת Lakeshore Entertainment על כוונתה להפיק אתחול לזיכיון. קורי גודמן נשכר לכתוב את התסריט בעוד טום רוזנברג וגארי ללוצ'סי הצטרפו כמפיקים. שם הסרט הוכרז כ"מלחמת האופל: הדור הבא", כשקייט בקינסייל תגלם את תפקיד סלינה. אנה פורסטר נשכרה כבמאית. תיאו ג'יימס לוהק לגלם את תפקיד דייוויד, שגילם בסרט הרביעי בסדרה.

באוגוסט 2015 הודיעו אולפני סוני (Sony Pictures Entertainment) כי הסרט ייצא לאקרנים ב-21 באוקטובר 2016, כאשר טוביאס מנזיאס יגלם את מריוס, מנהיג אנשי הזאב. באוקטובר 2015 פורסם כי צוות השחקנים יכלול בנוסף לקייט בקינסייל, תיאו ג'יימס וטובי מנזיאס, יכלול גם את לארה פולבר, צ'ארלס דאנס, ג'יימס פוקנר, פיטר אנדרסון, קלמנטין ניקולסון, בראדלי ג'יימס ודייזי הד.

צילומי הסרט החלו בפראג, צ'כיה באוקטובר 2015 ונמשכו עשרה שבועות. באפריל 2016 נודע כי שם הסרט הוא "Underworld: The Wars Blood".

דמויות ושחקנים
--------------

| דמויות | סרט |
| --- | --- |
| *מלחמת האופל* | *אבולוציה* | *עלייתם של אנשי הזאב* | *התעוררות* | *מלחמות הדם* |
| סלינה | קייט בקינסייל | קייט בקינסייל (דיבוב וצילומי ארכיון) | קייט בקינסייל |
| ויקטור | ביל ניי | ביל ניי (צילומי ארכיון) |  |
| לוצ'יאן | מייקל שין | מייקל שין (צילומי ארכיון) |  |
| קרייבן | שיין ברולי | שיין ברולי (דיבוב) | שיין ברולי (צילומי ארכיון) |  |
| מייקל קורבין | סקוט ספידמן |  | סקוט ספידמן (צילומי ארכיון) | טרנט גארט (לכידת תנועה)סקוט ספידמן(צילומי ארכיון) |
| אריקה | סופיה מיילס | סופיה מיילס (צילומי ארכיון) |  |
| רייז | קווין גרביו |  | קווין גרביו |  |
| אמליה | זיטה גורוג |  | סבטה דריגהזיטה גורוג(צילומי ארכיון) |
| סורן | סקוט מק'אלרוי |  | סקוט מק'אלרוי (צילומי ארכיון) |  |
| סוניה | ג'זמין דאמק |  | רונה מיטרה |  |
| קאהן | רובי גי |  |
| סינג' | ארווין לדר |  |
| אנדראס טאניס |  | סטיבן מקינטוש |  |
| מרקוס קורבינוס |  | טוני קראן |  | טוני קראן (צילום ארכיון) |  |
| אלכסנדר קורבינוס |  | דרק ג'ייקובי |  |
| ויליאם קורבינוס |  | בריאן סטיל |  | בריאן סטיל (צילומי ארכיון) |  |
| לידה |  | סנדרין הולט |  |
| הבלש סבסטיאן |  | מייקל אילי |  |
| איב |  | אינדיה איזלי | אינדיה איזלי (צילומי ארכיון) |
| דייוויד |  | תיאו ג'יימס |
| תומאס |  | צ'ארלס דאנס |
| מריוס |  | טוביאס מנזיס |
| סמירה |  | לארה פולבר |

ביקורת והכנסות
--------------

### הכנסות

| **סרט** | **תאריך הוצאה לאור** | **הכנסות** | **דירוג** | **תקציב** | **הערות** |
| --- | --- | --- | --- | --- | --- |
| צפון אמריקה | שאר אזורים | סך הכל | של כל הזמניםבצפון אמריקה |
| *מלחמת האופל* | 19 בספטמבר 2003 | $51,970,690 | $43,737,767 | $95,708,457 | #1,382 | 22 מיליון דולרים |  |
| *מלחמת האופל: אבולוציה* | 20 בינואר 2006 | $62,318,875 | $49,021,926 | $111,340,801 | #1,122 | 50 מיליון דולרים |  |
| *מלחמת האופל: עלייתם של אנשי הזאב* | 23 בינואר 2009 | $45,802,315 | $45,282,848 | $91,085,163 | #1,582 | 35 מיליון דולרים |  |
| *מלחמת האופל: התעוררות* | 20 בינואר 2012 | $62,321,039 | $97,791,632 | $160,112,671 | #1,121 | 70 מיליון דולרים |  |
| *מלחמת האופל: מלחמות הדמים* | 24 בנובמבר 2016 | $30,353,973 | $50,739,340 | $81,093,313 | #2,499 | 35 מיליון דולרים |  |
| סך הכל | $252,766,892 | $286,573,513 | $539,340,405 |  | 212 מיליון דולרים |  |
| **שדה אפור מסמן כי חסרים נתונים**. |

### ביקורת

|  |  |  |  |
| --- | --- | --- | --- |
| **סרט** | **Rotten Tomatoes** | **Metacritic** | **CinemaScore** |
| "מלחמת האופל" | 31% (157 ביקורות) | 42 (34 ביקורות) | B+ |
| "מלחמת האופל: אבולוציה" | 16% (101 ביקורות) | 36 (21 ביקורות) | B+ |
| "מלחמת האופל: עלייתם של אנשי הזאב" | 29% (77 ביקורות) | 44 (14 ביקורות) | B+ |
| "מלחמת האופל: התעוררות" | 26% (66 ביקורות) | 39 (17 ביקורות) | A- |
| "מלחמת האופל: מלחמות הדם" | 18% (68 ביקורות) | 21 (10 ביקורות) | B+ |

קישורים חיצוניים
----------------

* אתר האינטרנט הרשמי של מלחמת האופל
* מלחמת האופל, ברשת החברתית פייסבוק

הערות שוליים
------------

1. ↑  רשמי: קייט בקינסייל חוזרת ל"מלחמת האופל 5"
2. ↑  "Underworld (2003)". *Box Office Mojo*.
3. ↑  "Underworld: Evolution (2006)". *Box Office Mojo*.
4. ↑  "Underworld: Rise of the Lycans (2009)". *Box Office Mojo*.
5. ↑  "Underworld: Awakening". Box Office Mojo.
6. ↑  "Underworld: Blood Wars (2017)". *Box Office Mojo*.
7. ↑  "Underworld". *Rotten Tomatoes*. Flixter. נבדק ב-2012-07-12.
8. ↑  "Underworld (2003): Reviews". *Metacritic*. CBS Interactive.
9. ↑  "CinemaScore". *cinemascore.com*. נבדק ב-12 במרץ 2015. `{{cite web}}`:  (עזרה)
10. ↑  "Underworld: Evolution". *Rotten Tomatoes*. Flixter. נבדק ב-2012-07-12.
11. ↑  "Underworld: Evolution (2006): Reviews". *Metacritic*. CBS Interactive. נבדק ב-2012-07-12.
12. ↑  "Underworld: Rise of the Lycans". *Rotten Tomatoes*. Flixter. נבדק ב-2012-07-12.
13. ↑  "Underworld: Rise of the Lycans (2009): Reviews". *Metacritic*. CBS Interactive.
14. ↑  "Underworld: Awakening". *Rotten Tomatoes*. Flixter. נבדק ב-2012-07-12.
15. ↑  "Underworld: Awakening (2012): Reviews". *Metacritic*. CBS Interactive. נבדק ב-2012-07-12.
16. ↑  "Underworld: Blood Wars (2016)". *Rotten Tomatoes*. נבדק ב-15 בינואר 2017. `{{cite web}}`:  (עזרה)
17. ↑  "Underworld: Blood Wars reviews". *Metacritic*. נבדק ב-7 בינואר 2017. `{{cite web}}`:  (עזרה)

| מלחמת האופל |
| --- |
| סרטים | מלחמת האופל • מלחמת האופל: אבולוציה • מלחמת האופל: עלייתם של אנשי הזאב • מלחמת האופל: התעוררות • מלחמת האופל: מלחמות הדם |
| שחקנים | קייט בקינסייל • סלנה • מייקל קורבינוס • תיאו ג'יימס • ביל ניי • מייקל שיין • אלכסנדר קורבינוס • לוצ'יאן |